Title: Rek zákony 657/2004 Z
Author: markova
Last saved by: GaspJarm
Company: URSO

NÁRODNÁ  RADA  SLOVENSKEJ  REPUBLIKY
V. volebné obdobie

Návrh
ZÁKON
z ……….. 2011,

ktorým sa mení a dopĺňa zákon č. 657/2004 Z. z. o tepelnej energetike 
v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon č. 657/2004 Z. z. o tepelnej energetike v znení zákona č. 99/2007 Z. z. a zákona č. 309/2009 Z. z. sa mení a dopĺňa takto:

1.  V § 1 ods. 1 písm. a) a v ods. 2 sa vypúšťa odkaz na poznámku pod čiarou 1.

2. V § 1 odseku 2 sa vypúšťajú slová „pre odberateľa alebo konečného spotrebiteľa“.

3.  § 1 sa dopĺňa odsekom 3, ktorý znie:
	„(3) Predmetom podnikania podľa tohto zákona nie je	
a)	výroba tepla, výroba tepla a rozvod tepla alebo rozvod tepla pre vlastné využitie,
b)	výroba tepla, výroba tepla a rozvod tepla alebo rozvod tepla vykonávané právnickými osobami podľa osobitného predpisu.^1)“.

Poznámka pod čiarou k odkazu 1 znie:
^1)  § 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 2 zákona č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov.

4.  V § 2 sa vypúšťa písmeno r).
     Doterajšie písmeno s) sa označuje ako písmeno r).

5.  V § 3 odseku 5 sa číslo „15“ nahrádza číslom „30“.

6. V § 5 odsek 7 znie:
„(7) Fyzická osoba podnikateľ a právnická osoba doloží k žiadosti podľa odseku 2 okrem dokladov uvedených v odsekoch 4 a 6 aj 
a)	záväzné stanovisko obce o súlade požadovaného rozsahu a miesta, predmetu podnikania s koncepciou rozvoja obce v oblasti tepelnej energetiky, ak je koncepcia rozvoja obce súčasťou záväznej časti územnoplánovacej dokumentácie obce podľa § 31 tohto zákona.   
b)	u existujúcich tepelných zariadeniach doklad o vlastníckom vzťahu alebo inom obdobnom právnom vzťahu k sústave tepelných zariadení, na ktorých chce podnikať,
c)	u pripravovaných tepelných zariadeniach osvedčenie o súlade pripravovanej výstavby sústavy tepelných zariadení alebo jej časti podľa § 12 ods. 1 alebo záväzné stanovisko obce na výstavbu sústavy tepelných zariadení alebo jej časti podľa § 12 ods. 5“.

7.  V § 7 odseku 3 sa číslo „30“ nahrádza číslom „90“.

8.  V § 8 odseku 1 sa číslo „15“ nahrádza číslom „30“.

9.  V § 9 ods. 1 písm. b) sa číslo „30“ nahrádza číslom „90“.

10. V § 9 sa ods. 2  dopĺňa písmenami f) až h), ktoré znejú:
        „f)   porušil povinnosť ustanovenú v § 3 ods. 5,
g) nemá vlastnícky vzťah alebo iný právny vzťah k sústave tepelných zariadení, na   ktorých podniká, 
         h)   porušil povinnosť ustanovenú v § 15 ods. 1 písm. c).“.
	
11. V § 11 ods. 1 sa slová „Fyzická osoba alebo právnická osoba, ktorá nie je podnikateľom a ktorá vyrába teplo alebo vykonáva rozvod tepla“ nahrádzajú slovami „Právnická osoba, ktorá vyrába teplo alebo vykonáva rozvod tepla podľa § 1 ods. 3 písm. b)“. 

12. V § 11 sa vypúšťa odsek 2. Doterajšie odseky 3 a 4 sa označujú ako odseky 2 a 3.

13. V § 11 odseku 3 sa vypúšťajú slová „Fyzická osoba alebo“.

14. V § 12 odseku 1 sa vypúšťajú slová „. ktorá  je podnikateľom.^1)“ .

15. V § 12 odseku 2 písm. c) sa slová „tepla a elektriny,“ nahrádzajú slovami „elektriny a tepla,^12c)“.

Poznámka pod čiarou k odkazu 12c znie:
^„12c) § 2 ods. 2 písm. b) zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov.“.

16.  V § 12 sa odsek 2 dopĺňa písmenom f), ktoré znie:
„f) využitia vysoko účinnej kombinovanej výroby elektriny a tepla^12d) alebo obnoviteľných zdrojov energie v systémoch centralizovaného zásobovania teplom. Na účely tohto zákona sa systémom centralizovaného zásobovania teplom rozumie systém prepojenia jedného alebo viacerých zariadení na výrobu tepla s verejným rozvodom tepla.“

Poznámka pod čiarou k odkazu 12d znie:
^„12d) § 2 ods. 2 písm. j) zákona č. 309/2009 Z. z.“.

17.  V § 15 odsek 2 znie:
       „(2) Držiteľ povolenia na výrobu tepla a rozvod tepla, ktorý vyrába kombinovanou výrobou elektrinu a teplo^12c) okrem povinností uvedených v odseku 1 je povinný dodržiavať podmienky ustanovené osobitným predpisom.^14a)“.
Poznámka pod čiarou k odkazu 14a znie:
^„14a) § 4 ods. 5 zákona č. 309/2009 Z. z.“.

18. V § 16 ods. 1 sa slová „za schválenú alebo určenú cenu“ nahrádzajú slovami „v súlade so schválenou alebo určenou cenou“.

19. V § 17  odsek 2 znie:
	„(2) Ak nie je pri dodávke teplej úžitkovej vody dodržaná hospodárnosť podľa § 25 ods. 1 ustanovená normatívnymi ukazovateľmi spotreby tepla podľa § 25 ods. 5 z dôvodu nízkej spotreby teplej úžitkovej vody na strane odberateľa, môžu sa dodávateľ na jednej strane a odberateľ na druhej strane dohodnúť na obmedzení dodávky teplej úžitkovej vody len na určité dohodnuté dni v týždni alebo len na dohodnutú dennú dobu celoročne alebo počas dohodnutého obdobia v roku, prípadne sa môžu dohodnúť na zrušení dodávky teplej úžitkovej vody počas dohodnutého obdobia v roku; ak k tejto dohode o obmedzení alebo zrušení dodávky teplej úžitkovej vody nedôjde, dodávateľ je povinný zabezpečiť dodávku teplej úžitkovej vody podľa zmluvy o dodávke a odbere tepla a teplej úžitkovej vody a odberateľ je povinný uhrádzať zvýšené náklady na dodávku teplej úžitkovej vody.“

20. V § 17  sa za odsek 2 vkladá odsek 3, ktorý znie:
	„(3) Ak nie je pri dodávke teplej úžitkovej vody dodržaná hospodárnosť podľa § 25 ods. 1 ustanovená normatívnymi ukazovateľmi spotreby tepla podľa § 25 ods. 5 z dôvodov na strane dodávateľa, je dodávateľ povinný znášať zvýšené náklady na dodávku teplej úžitkovej vody.“.

Doterajšie odseky 3 až 5 sa označujú ako odseky 4 až 6.

21. V § 17 ods. 5 slová „odseku 3“ sa nahrádzajú slovami „odseku 4“.

22. V § 18 odsek 3 znie:
„(3) Dodávateľ tepla, ktorý dodáva teplo vyrobené kombinovanou výrobou elektriny a tepla^12c), je povinný dodržiavať podmienky ustanovené osobitným predpisom.^14a)“.

23. V § 19 odseku 2 písm. c) sa na konci pripájajú tieto slová „s vyčlenením podielu tepla pre domácnosti,“.

24. V § 19 odseku 2 písm. k) sa vypúšťa slovo „jednostranné“.

25. V § 25 odsek 3 znie:
„(3) Dodávateľ, ktorý rozpočítava množstvo dodaného tepla konečnému spotrebiteľovi, a odberateľ, ktorý rozpočítava množstvo dodaného tepla konečnému spotrebiteľovi, sú povinní trvale zabezpečovať určenú kvalitu dodávky tepla pre konečného spotrebiteľa podľa   § 16 ods. 2.“.

26. V § 26 odseku 2 sa za slová „15 dní pred obmedzením“ vkladajú slová „alebo prerušením“.

27. V § 31 písm. a), b) a c) sa slová „v tepelnej energetike“ nahrádzajú slovami „v oblasti tepelnej energetiky“.

28. V § 35 odsek 1 znie:
„(1) Inšpekcia uloží pokutu 
a)	od 16 500 eur do 33 000 eur fyzickej osobe alebo právnickej osobe, ktorá podniká             v tepelnej energetike bez povolenia alebo v rozpore s vydaným povolením alebo ktorá uskutoční výstavbu sústavy tepelných zariadení bez vydaného osvedčenia podľa § 12 ods. 1, 
b)	od 1 650 eur do 16 500 eur za porušenie povinností vyplývajúcich z § 10 ods. 2, § 11 ods. 1, § 12 ods. 5, § 15 ods. 1 a 2, § 16 ods. 1, § 17 ods. 1 a 2, § 18 ods. 1, 2 a 3, § 19 ods. 2 a 3, § 21, § 22, § 24 ods. 3, § 25 ods. 2 a 3, § 26 ods. 3, § 33 ods. 4 a 5 a § 36 ods. 7 a 9, 
c)	od 330 eur do 3 300 eur  za porušenie ustanovení, § 17 ods. 3, § 17 ods. 5, § 18 ods. 4 písm. a), § 18 ods. 4 písm. b) až d) a ods. 5, § 26 ods. 2 a § 33 ods. 3, 
d)	od 16,50 eur do 165 eur za porušenie ustanovení § 17 ods. 4 a § 18 ods. 6.“

29. V § 35 sa vypúšťa odsek 2. 
      Doterajšie odseky 3 až 5 sa označujú ako odseky 2 až 4.

Čl. II

Tento zákon nadobúda účinnosť 1. júla 2011.

prezident Slovenskej republiky

predseda Národnej rady Slovenskej republiky